สำเนา

**คำสั่งองค์การบริหารส่วนตำบลกรุงชิง**

**ที่ ๓๕๖ /๒๕๕๕**

**เรื่อง มอบอำนาจของนายกองค์การบริหารส่วนตำบลกรุงชิงให้ปลัดองค์การบริหารส่วนตำบลกรุงชิง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เพื่อให้การบริหารราชการขององค์การบริหารส่วนตำบลกรุงชิง เป็นไปด้วยความรวดเร็ว คล่องตัว รวมทั้งเป็นการลดขั้นตอนและระยะเวลาในการสั่งการ การอนุญาต และการอนุมัติในเรื่องเกี่ยวการให้บริการประชาชนโดยตรง

 อาศัยอำนาจตามความแห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗(แก้ไขเพิ่มเติมถึงฉบับที่ ๕ พ.ศ.๒๕๔๖) ประกอบกับประกาศคณะกรรมการพนักงานส่วนตำบลจังหวัดนครศรีธรรมราช เรื่องหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ข้อ ๒๔๐ “ประธานกรรมการบริหารองค์การบริหารส่วนตำบลอาจมอบอำนาจในการสั่ง การอนุญาต การอนุมัติ หรือการปฎิบัติกิจการที่ประธานกรรมการบริหารองค์การบริหารส่วนตำบลจะพึงปฎิบัติ หรือดำเนินการตามกฎหมายใด ให้ผู้ดำรงตำแหน่งใดในองค์การบริหารส่วนตำบลปฎิบัติราชการแทนก็ได้ ทั้งนี้ ให้เป็นไปตามกฎหมายว่าด้วย สภาตำบลและองค์การบริหารส่วนตำบล” จึงมอบหมายให้ นางสาวนฤมล ม่วงหิมพานต์ ปลัดองค์การบริหารส่วนตำบลกรุงชิง ปฎิบัติราชการแทนในการสั่ง การอนุญาต และการอนุมัติตามบัญชีการมอบอำนาจแนบท้ายคำสั่งนี้ ในการนี้ เมื่อปลัดองค์การบริหารส่วนตำบลกรุงชิงได้ปฎิบัติราชการแทนที่ได้รับมอบอำนาจตามคำสั่งนี้แล้ว ให้ทำบัญชีสรุปเสนอให้นายกองค์การบริหารส่วนตำบลกรุงชิงทราบ ทุกสามสิบวัน

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๓ กันยายน พ.ศ. ๒๕๕๕

 (ลงชื่อ) พล จันทร์ชุม

 (นายพล จันทร์ชุม)

 นายกองค์การบริหารส่วนตำบลกรุงชิง

**สำเนา**

ประกาศองค์การบริหารส่วนตำบลกรุงชิง

เรื่อง การมอบอำนาจของนายกองค์การบริหารส่วนตำบลให้ปลัดองค์การบริหารส่วนตำบลปฏิบัติราชการแทน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยนายกองค์การบริหารส่วนตำบลกรุงชิง ได้มอบอำนาจให้ นางสาวนฤมล ม่วงหิมพานต์ ปลัดองค์การบริหารส่วนตำบลกรุงชิง ปฏิบัติราชการแทนในการสั่งการ การอนุญาต และการอนุมัติในกระบวนงานให้บริการประชาชน ตามบัญชีการมอบอำนาจแนบท้ายประกาศนี้ เพื่อให้การบริหารราชการขององค์การบริหารส่วนตำบลกรุงชิง เป็นไปด้วยความรวดเร็ว คล่องตัว ทั้งเป็นการลดขั้นตอนและระยะเวลาในการสั่งการ การอนุญาต และการอนุมัติ ในเรื่องเกี่ยวกับการให้บริการประชาชนโดยตรง อาศัยอำนาจตามความในมาตรา ๖๐ วรรคห้า แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมถึง (ฉบับที่ ๕) พ.ศ. ๒๕๔๖ ประกอบกับมาตรา ๔๑ และมาตรา ๕๒ แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖

 จึงประกาศให้ทราบโดยทั่วกัน

 ประกาศ ณ วันที่ ๓ เดือน กันยายน พ.ศ. ๒๕๕๕

 (ลงชื่อ) พล จันทร์ชุม

 (นายพล จันทร์ชุม)

 นายกองค์การบริหารส่วนตำบลกรุงชิง

**สำเนา**

คำสั่งองค์การบริหารส่วนตำบลกรุงชิง

ที่ ๓๕๗ / ๒๕๕๕

เรื่อง การมอบอำนาจในการตัดสินใจเพื่อความรวดเร็วในการบริการประชาชน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 อาศัยอำนาจตามระเบียบสำนักนายกรัฐมนตรีว่าด้วยการมอบอำนาจ พ.ศ.๒๕๔๖ เพื่อดำเนินงานเป็นไปด้วยความสะดวก รวดเร็ว มีประสิทธิภาพและประหยัดเวลาในการบริการประชาชน จึงแต่งตั้งให้ นางสาวนฤมล ม่วงหิมพานต์ ปลัดองค์การบริหารส่วนตำบลกรุงชิง ปฎิบัติราชการแทน นายพล จันทร์ชุม นายกองค์การบริหารส่วนตำบลกรุงชิง ในกรณีอยู่หรือไม่อยู่แต่ไม่สามารถปฎิบัติงานได้ รายละเอียด ดังเอกสารแนบท้าย

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๓ เดือน กันยายน พ.ศ.๒๕๕๕

 ลงชื่อ พล จันทร์ชุม

 (นายพล จันทร์ชุม)

 นายกองค์การบริหารส่วนตำบลกรุงชิง

**บัญชีการมอบอำนาจจากนายกองค์การบริหารส่วนตำบลกรุงชิง ให้ปลัดองค์การบริหารส่วนตำบลกรุงชิงปฎิบัติราชการแทน**

|  |  |  |  |  |
| --- | --- | --- | --- | --- |
| **ที่** | **อำนาจที่มอบให้ปฎิบัติราชการแทน** | **มอบอำนาจตามกฎหมาย ระเบียบ ข้อบังคับ** | **ลักษณะงานที่มอบให้ปฎิบัติราชการ** | **หมายเหตุ** |
| ๑ | สั่งการและมอบหมายเจ้าหน้าที่ให้ดำเนินการการ แก้ไขปัญหาเกี่ยวกับเรื่องร้องเรียน/ร้องทุกข์ รวม ถึงลงนามในหนังสือแจ้งผลการแก้ไขหรือ ความคืบหน้าให้ประชาชนผู้ร้องได้รับทราบ  | มาตรา ๖๐ แห่ง พ.ร.บ.สภาตำบลและองค์การบริหาร ส่วนตำบล พ.ศ. ๒๕๓๗ และที่แก้ไขเพิ่มเติม (ฉบับที่ ๕) พ.ศ. ๒๕๔๖  | อำนาจในการพิจารณาสั่งการและมอบหมายเจ้าหน้าที่ ให้ดำเนินการการแก้ไขปัญหาเกี่ยวกับเรื่องร้องเรียน / ร้องทุกข์ ตรวจสอบข้อเท็จจริง รวมถึงลงนามในหนังสือแจ้งผลการแก้ไข หรือความคืบหน้าให้ประชาชนผู้ร้องได้รับทราบ  |  |